Pablo Casado guanya la cursa per a succeir a Mariano Rajoy
Els compromissaris participants en el XIX Congrés Nacional del Partit Popular han decidit que Pablo Casado serà el relleu de Mariano Rajoy. El qui fins ara era vice-secretari de Comunicació del partit s'ha imposat a la seva contrincant, Soraya Sáenz de Santamaría, gràcies al suport de 1.701 vots dels delegats d'aquest congrés contra 1.250 per a l'ex-vice-presidenta: 451 vots de diferència. També hi ha hagut 18 vots blancs i quatre de nuls. En el discurs previ a les votacions, Pablo Casado ha mantingut la línia dura que l'ha caracteritzat durant la campanya. No ha frenat pas i en el seu discurs durant el congrés del PP ha arribat a comprometre's amb Tabàrnia: 'Vull representar els catalans que començarem a reconquerir. Aquella Tabàrnia hipotètica serà una Tabàrnia de veritat.'  A banda, Casado ha reivindicat el PP com 'el partit de la família i de la vida' i ha anunciat  el compromís d'oposar-se a la llei de l'eutanàsia que vol impulsar el govern de Pedro Sánchez.
Qui serà el relleu de Mariano Rajoy?
Pablo Casado